CELEX: 32013R0443
Language: mt
Date: 2013-05-07 00:00:00
Title: Regolament ta’ Implimentazzjoni tal-Kummissjoni (UE) Nru 443/2013 tas- 7 ta’ Mejju 2013 dwar il-klassifikazzjoni ta’ ċerti prodotti fin-Nomenklatura Magħquda

15.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 130/17
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 443/2013
   tas-7 ta’ Mejju 2013
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet tal-Unjoni speċifiċi, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella li tinsab fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’ din it-tabella.
            
         
               (4)
            
            
               Huwa xieraq li jkun stipulat li informazzjoni vinkolanti dwar it-tariffi u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tiġi invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-Kumitat tal-Kodiċi Doganali ma ħariġx opinjoni sal-iskadenza stipulata mill-president tiegħu,
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna (1) tat-tabella mniżżla fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta’ din it-tabella.
   Artikolu 2
   Informazzjoni vinkolanti dwar it-tariffa, maħruġa mill-awtoritajiet doganali tal-Istati Membri, li mhijiex skont dan ir-Regolament, tista’ tkompli tkun invokata għal perjodu ta’ tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta’ Mejju 2013.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Prodott ppreżentat bħala gdim żgħir fil-forma ta’ qaws, imħawwar mal-ġobon u kompost minn qamħirrum mitħun mhux raffinat, żejt veġetali, ġobon tat-trab (l-estratt tal-ħmira, koloranti), trab tal-ħalib, melħ, lamtu u glukożju.
                  Il-prodott huwa prodott minn qamħirrum imnixxef, imfarrak (qamħirrun mitħun), li ikun imxarrab bl-ilma (6 % sa 9 %). L-ilma huwa miżjud bħala aġenti tal-ipproċessar. It-taħlita tiġi mgħoddija ġewwa magna ta’ estrużjoni taħt pressjoni għolja u sħana. Meta l-pejst jissodisfa pressjoni atmosferika huwa jespandi.
                  Il-proċess ta’ estrużjoni jitwettaq f’temperatura ta’ 150 °C. Wara l-estrużjoni l-prodott jitnixxef u jiġi kemmxejn inkaljat f’temperatura ta’ 120–130 °C fi dryer tal-elettriku. Imbagħad huwa jiġi mgħoddi f’tazza miksija fejn ikun miksi b’taħlita ta’ żejt u merkanzija niexfa.
                  Il-prodott huwa għall-bejgħ bl-imnut f’pakketti b’piż nett ta’ bejn 34 g u 450 g.
               
               
                  1904 10 10 
               
               
                  Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda u mill-kodiċijiet NM 1904 , 1904 10  u 1904 10 10 .
                  Peress li l-prodott huwa miksub mill-pejst tal-qamħirrun b’estrużjoni bil-pressa u t-tisħin, huwa meqjus li ġie miksub permezz tan-nefħa. Konsegwentement, huwa meqjus bħala ikel ippreparat miksub min-nefħa jew mix-xiwi ta’ ċereali jew prodotti taċ-ċereali skont it-tifsira tas-sottotitolu 1904 10  (ara wkoll in-Noti ta’ Spjegazzjoni tas-Sistema Armonizzata (HSEN) għall-intestatura 1904 , (A)).
                  Il-klassifikazzjoni taħt l-intestatura 1905  hija eskluża minħabba li l-prodott la hu magħmul minn għaġina u lanqas aktar imsaħħan, (Ara wkoll l-HSEN għall-intestatura 1904 , (A), il-ħames paragrafu).
                  Għaldaqstant il-prodott għandu jiġi klassifikat taħt il-Kodiċi NM 1904 10 10 .